“Paxtakor” stadioni buzilishi borasida rasmiy bayonot berildi

“Paxtakor” futbol klubi matbuot xizmati jamoaning uy stadioni buzilishi va uning o‘rnida yangi o‘yingoh barpo etilishi borasida rasmiy bayonot berdi.

 “Paxtakor” stadioni buziladi va uning o‘rnida yangisi quriladi, biroq qachonligi hali noma’lum
“‘Paxtakor’ stadioni o‘rnida yangi stadion qurilishi klub rejalaridan o‘rin olgani haqida ma’lumot taqdim etilgan. Ayni paytda stadionning yangi ko‘rinishi qanday bo‘lishi aniqlanmoqda, taqdim qilingan loyihalar orasidan birini tanlab olish jarayoni ketmoqda.
Klub e’lon qilgan tenderdan so‘ng yigirmaga yaqin kompaniyalar o‘z takliflarini bildirgan. Stadion FIFAning oxirgi talablariga javob beradigan holatda bunyod etilishi sababli oxirgi qarorga kelishdan avval barchasini puxta o‘ylab ko‘rish talab etiladi. Ma’qul deb topilgan loyiha tanlangach, stadion Toshkent markazida joylashishi va uning ko‘rkiga aylanishi maqsadida hukumatning tegishli idoralari bilan birgalikda qurilish ishlari qachon boshlanishi borasida to‘xtamga kelinadi. Ayni holatda esa stadionni buzish ishlari qachon boshlanishi aniq emas. Loyiha masalasi aniq bo‘lishi bilan bu haqida ma’lumot “Paxtakor” rasmiy saytida taqdim etiladi”, — deyiladi klub bayonotida.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!